இந்நிலையில் தாய்லாந்து உள்துறை அமைச்சகம் இந்த நால்வருக்கும் குடியுரிமை வழங்க ஆலோசனை செய்து வருவதாக, அந்நாட்டு பதிவுச் செயலகத்தின் இயக்குநர் வீனஸ் சர்சுக் தெரிவித்துள்ளார். இது குறித்து பேசிய அவர், “ தற்போது சிறுவர்களின் பிறந்த சான்றிதழ், மற்ற ஆவணங்கள், எந்த வகையில் அவர்களுக்கு தாய்லாந்து சொந்த நாடு போன்ற விசயங்கள் ஆய்வு செய்யப்பட்டு வருகின்றன. அனைத்தும் சரிபார்த்த பிறகு சிறுவர்களுக்கு குடியுரிமை வழங்கப்படும். அனைத்து அரசு முறை நடவடிக்கைகளும் முடிந்த பிறகு 6 மாதத்துக்கும் குடியுரிமை வழங்கப்படும்” எனத் தெரிவித்துள்ளார். மேலும், அனைத்து நடவடிக்கைகளும் தாய்லாந்து சட்டத்தின் படியே மேற்கொள்ளப்பட்டு வருகிறது. அவர்கள் சட்டரீதியாக தாய்லாந்துக்குள் நுழைந்திருந்தால், அவர்களின் ஆவணங்கள் அனைத்தும் சரியாக இருந்தால் நிச்சயம் சிறுவர்களுக்கு குடியுரிமை கிடைக்கும் எனவும் கூறியுள்ளார்.